ཕྱི་ལོ་༢༠༡༨ཟླ་༧ཚེས་༡༣ཉིན་གྱི་ཡིག་ཆ་ལྟར་ན།མཉམ་འབྲེལ་རྒྱལ་ཚོགས་ཀྱི་འཛམ་གླིང་སྒང་གི་རིགས་རུས་དབྱེ་འབྱེད་ཀྱི་རྣམ་པ་མཐའ་དག་འགོག་པའི་ལས་འཛིན་ཚོགས་ཆུང་གིས་ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་གཞུང་ལ་རྒྱ་ནང་གི་རིགས་རུས་དབྱེ་འབྱེད་ཀྱི་རྣམ་པ་མཐའ་དག་འགོག་པའི་སྐོར་གྱི་གནས་ཚུལ་སྙན་གསང་ཞུ་དགོས་པའི་བརྡ་ལེན་སྤྲད་འདུགདེ་ཡང་ལས་འཛིན་ཚོགས་ཆུང་༼ཚོགས་ཆུང་འདིས་རིགས་རུས་དབྱེད་འབྱེ་ཀྱི་རྣམ་པ་མཐའ་དག་འགོག་པའི་རྒྱལ་སྤྱིའི་སྤྱི་ཆིངས་ལག་བསྟར་ཐད་ལ་ལྟ་རྟོག་གནང་གི་ཡོད།༽གིས་དེ་སྔོན་ཚོགས་ཆེན་ཐེངས་༩༦སྟེང་སྤྲད་པའི་རྒྱ་གཞུང་གི་ལོ་འཁོར་སྙན་ཐོར་བསྐྱར་ཞིབ་བྱས་རྗེས།ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་གཞུང་ལ་རྒྱ་ནང་གི་རིགས་རུས་དབྱེ་འབྱེད་ཀྱི་རྣམ་པ་མཐའ་དག་འགོག་པའི་སྐོར་གྱི་གནས་ཚུལ་སྙན་གསང་ཞུ་དགོས་པའི་བརྡ་ལེན་སྤྲད་པ་ཞིག་རེད་ལ།ཕྱི་ལོ་༢༠༡༨ཟླ་༨ཚེས་༡༠ཉིན་ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱི་སྐུ་ཚབ་མི་སྣ་རྒྱལ་ཚོགས་ཀྱི་རིགས་རུས་དབྱེ་འབྱེད་ཀྱི་རྣམ་པ་མཐའ་དག་འགོག་པའི་ལས་འཛིན་ཚོགས་ཆུང་གི་མདུད་དུ་འགྲོ་འཆར་ཡོད་པ་དང་།ཚོགས་འདུ་དེ་རྒྱལ་ཚོགས་ཀྱི་བརྒྱུད་ལམ་ནས་ཐད་གཏོང་བྱ་རྒྱུ་རེད།ཚོགས་ཆུང་དེའི་དྲི་བ་མང་པོ་ཞིག་ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱིས་རིགས་རུས་དབྱེད་འབྱེ་ཀྱི་རྣམ་པ་མཐའ་དག་འགོག་པའི་རྒྱལ་སྤྱིའི་སྤྱི་ཆིངས་ལག་ལེན་བསྟར་མིན་ཐད་ཀྱི་དེ་སྔའི་དྲི་བ་༼དྲི་གཞིའི་ལས་རིམ་ནང་འཁོད་ཀྱི།༽ཁག་ཅིག་བསྐྱར་འདྲི་བྱ་རྒྱུ་མ་གཏོགས་དྲི་གཞི་གསར་བ་གང་ཡང་མེད་འདུག་ལ།དེ་ནི་བོད་ནང་དུ་བྱུང་བའི་འགྲོ་བ་མིའི་ཐོབ་ཐང་གི་གནས་སྟངས་དང་འབྲེལ་བའི་གནད་དོན་ལྟ་བུ་རེད།དཔེར་ན།ཚོགས་ཆུང་དེས་སྔོན་ཆད་བོད་དང་ནང་སོགཡུ་གུར་གྲངས་ཉུང་མི་རིགས་ཀྱི་སྤྱི་དམངས་དང་ཆབ་སྲིད་ཐོབ་ཐང་སྲུང་སྐྱོབ་སྐོར་གྱི་གནས་ཚུལ་དང་།དམིགས་བསལ་ཞིབ་འཇུག་ལག་བསྟར་ཡིག་ཆ་ཚུད་པའི་མནར་གཅོད་དང་མི་རིགས་དབྱེ་འབྱེད་སྲུང་སྐྱོབ།དེ་བཞིན་རྒྱ་གཞུང་གིས་ཁག་ཐེག་བྱས་པའི་འགྲོ་འདུག་རང་དབང་ཚུད་པའི་ཆོས་ལུགས་དད་མོས་རང་དབང་དང་།ཚོགས་འབྲེལ་རང་དབང་།ཞི་བའི་འདུ་འཛོམ་རང་དབང་།སྨྲ་བརྗོད་རང་དབང་།འགྲོ་འདུག་རང་དབང་བཅས་ལ་བརྩི་དཀུར་དགོས་པའི་གནས་ཚུལ་སྐོར་ནས་འདྲི་བ་བཏོན་པ་རེད།ཡིག་ཆ་དེའི་དྲི་གཞིའི་ལས་རིམ་ནང་གི་དྲི་བ་གཞན་དག་ནི་སྤྱི་དམངས་ཀྱི་ས་ཆ་གཞུང་བཞེས་བཏང་བ་དེས་གྲངས་ཉུང་མི་རིགས་ཁག་ལ་གནད་སྐྱོན་ག་རེ་ཐེབས་མིན་དང་།ལྗོངས་དང་ས་ཁུལ་རིམ་པའི་སྐད་ཡིག་དང་སྲོལ་རྒྱུན་རིང་གཞུང་ལ་བརྩི་བཀུར་དང་དར་སྤེལ་བཏང་མིན།གྲངས་ཉུང་མི་རིགས་ས་ཁུལ་གྱི་སྐད་གཉིས་སློབ་གསོ།གྲངས་ཉུང་མི་རིགས་བཙོན་འཇུག་བྱེད་ས་ཉེན་རྟོག་བཀག་ཉར་ཁང་དང་བཙོན་ཁང་ནང་རྐྱེན་འདས་སུ་གྱུར་བའི་མི་སྒེར་དང་།སྨྱོ་འགོག་ལྟེ་གནས།བཙོན་ཁང་།བཀག་བསྐྱིལ་ལྟེ་གནས་སོགས་ཀྱི་གྲངས་འབོར་རྩིས་སྤྲོད་རྒྱུ་བཅས་ཡིན་འདུགཚོགས་ཆུང་དེས་ད་དུང་བོད་དང་ཡུ་གུར་མི་རིགས་ནང་ལག་སྟར་བྱེད་པའི་དབུལ་ཐར་མཁྲེགས་གཏོར་ལས་གཞི།རྒྱ་རིགས་མི་མང་བྱིངས་དང་འདྲ་བར་གྲངས་ཉུང་མི་རིགས་ཁག་གི་ཆོས་ལུགས་རང་དབང་ལོངས་སྤྱོད་ཀྱི་ཁག་ཐེག་ལག་བསྟར་བྱས་མིན་གྱི་གནས་ཚུལ་དང་།ཉེ་ཆར་ཆོས་ལུགས་ལས་དོན་གྱི་སྲོལ་ཡིག་བཟོ་བཅོས་བྱས་པ་དེས་གྲངས་ཉུང་མི་རིགས་ཀྱི་ཆོས་ལུགས་ལ་ཐེབས་པའི་ཤུགས་རྐྱེན་སོགས་ཀྱི་གནས་ཚུལ་སྙན་གསང་ཞུ་དགོས་སྐོར་བརྗོད་ཡོད་པ་རེད།འདི་ག་འགྲོ་བ་མིའི་ཐོབ་ཐང་དང་མང་གཙོ་འཕེལ་རྒྱས་ལྟེ་གནས་ཁང་གི་འགན་འཛིན་ཚེ་རིང་མཚོ་མོ་ནས།རྒྱ་གཞུང་གིས་ད་ལན་གྲངས་ཉུང་མི་རིགས་ཁག་ལ་འཛིན་པའི་བྱ་སྤྱོད་སྐོར་གྱི་དྲི་བར་ལན་འདེབས་འཆར་ཡོད་པ་དེ་ནི་བློ་འཚབ་ཆེན་པོ་ཡིན་པར་ཡིད་ཆོས་བྱེད་ཀྱི་ཡོད།རྒྱུ་མཚན་ནི་འདས་པའི་ལོ་ངོ་བཅུ་ཕྲག་མང་པོར་རྒྱ་གཞུང་གིས་ཚོགས་ཆུང་གི་དྲི་གཞི་མར་པོ་དང་ལེན་བྱས་མེད་པ་རེད།ཅེས་དང་།རྒྱ་གཞུང་གིས་རིགས་རུས་དབྱེད་འབྱེ་ཀྱི་རྣམ་པ་མཐའ་དག་འགོག་པའི་རྒྱལ་སྤྱིའི་སྤྱི་ཆིངས་ལ་ངོས་ལེན་བྱས་ཡོད་པའི་ཆ་ནས།སྤྱི་ཆིངས་གཞིར་བཟུང་རིགས་རུས་དབྱེ་འབྱེད་ཀྱི་རྣམ་པ་མཐའ་དག་འགོག་པའི་ལས་འཛིན་ཚོགས་ཆུང་ལ་དངོས་ཡོད་གནས་ཚུལ་སྙན་གསང་ཞུ་བའི་འགན་ཡོད་པར་མ་ཟད།དེ་ལ་བརྩི་བཀུར་དང་སྲུང་སྐྱོབ་བྱེད་པའི་ཡིད་ཆོས་དངོས་རྙེད་ར་སྤྲོད་བྱ་དགོས་ཀྱི་ཡོད་པ་རེད།ཅེས་བརྗོད་ཡོད།རྒྱ་ནག་དམར་ཤོག་གཞུང་གིས་དྲི་གཞི་འདི་དག་ལ་ཡིག་ཐོག་ནས་ལན་འདེབས་བྱས་མེད་ཅིང་།རྒྱ་གཞུང་གི་སྐུ་ཚབ་མི་སྣས་༼ནམ་རྒྱུན་རྒྱ་གཞུང་གི་སྐུ་ཚབ་མི་སྣ་༢༠ལྷག་མཉམ་ཞུགས་བྱེད་ཀྱི་ཡོད་པ་རེད།༽ཚོགས་ཆུང་གི་དྲི་གཞིར་ལེན་འདེབས་མིན་ཁོ་རང་ཚོར་རག་ལས་པ་རེད།ཉི་ཧོང་ནང་རྟེན་གཞི་བྱས་པའི་ཨེ་ཤ་ཡའི་རང་དབང་མང་གཙོའི་ཆིག་སྒྲིལ་ལྷན་ཁང་ཚུད་པའི་སྤྱི་དམངས་ཚོགས་སྡེ་ཁག་གིས་བོད་མིར་འཕྲད་པའི་དཀའ་སྡུག་གི་གནང་སྟངས་རྒྱལ་ཚོགས་ཀྱི་ལས་འཛིན་ཚོགས་ཆུང་དེ་ལ་སྙན་གསང་ཞུས་ཡོད་ཅིང་།ལྷན་ཁང་དེའི་སྙན་ཐོའི་ནང་དུ།རྒྱ་ནག་གཞུང་གིས་བོད་དང་ནང་སོགཡུ་གུར་གྲངས་ཉུང་མི་རིགས་ཁག་ལ་རིགས་རུས་དབྱེ་འབྱེད་ཀྱི་སྲིད་ཇུས་སྣ་ཚོགས་ལག་བསྟར་བྱས་ཏེ།གྲངས་ཉུང་མི་རིགས་སོ་སོའི་སྲོལ་རྒྱུན་རིག་གཞུང་དང་།